钦定古今图书集成/历象汇编/岁功典/第066卷 > 七夕长短言 朱之才
## 钦定古今图书集成/历象汇编/岁功典/第066卷 > 七夕长短言 朱之才

“牛不可以服箱，女不可以成章。其名则然实岂尔，政
如箕斗难。挹扬。河汉特水象，安有波浪为津航。惟鹊
乃巢居，讵能上天构桥梁。《星经》有躔次，东西永相望。
今夕复何夕，乃谓合并如鸾皇。一人唱诞惑万世，浪
令儿女争猖狂。瓠牛载槃何等秩，金梭掷地殊荒唐。
吾命有贵贱，吾性本直方。探官与乞巧，是岂吾所臧。”
何如举酒邀明月。更遣清风屏炎热。星光落盏黄金
空。露华糁袂真珠滑。我方幕天席地醉兀兀。痴牛𫘤
女知何物。